C 321/32
BG
Официален вестник на Европейския съюз
11.9.2023 г.
— Кралство Испания не е изпълнило задълженията си по член 15 от Директива 91/271/ЕИО във връзка с раздел Г от Приложение I към същата директива по отношение на агломерациите на Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños и Villafranca de los Barros.
2) да осъди Кралство Испания да заплати съдебните разноски.
Основания и основни доводи С иска си Комисията изтъква четири основания за неизпълнение, свързани с Директива 91/271/ЕИО на Съвета от 21 май 1991 година за пречистването на градските отпадъчни води, в редакцията ѝ, изменена с Директива 2013/64/ЕС (2) на Съвета от 17 декември 2013 г.
С първото основание за неизпълнение Комисията упреква Кралство Испания, че не е изпълнило задълженията си по член 3 от Директива 91/271/ЕИО, като не е приело мерките, необходими във връзка със събирането на градските отпадъчни води в агломерациите на Acorán; Adeje-Arona; Añaza; Candelaria-Casco; Candelaria-Punta Larga; Golf del Sur; Guía de Isora Litoral; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Puerto de Santiago-Playa la Arena; San Isidro-Litoral; Sueño Azul; и Valle de la Orotava, на Канарските острови и в Medio Andarax в Андалусия.
Относно 12 агломерации на Канарските острови Комисията твърди по същество, че тези агломерации използват индивидуални системи, без да изпълняват условията на член 3, параграф 1, трета алинея от Директива 91/271/ЕИО, където това изключение от правилото за канализационна система е поставено в зависимост от изпълнението на две кумулативни условия.
От една страна, властите трябва да докажат за всеки отделен случай, че инсталирането на канализационна система не е оправдано, било защото не е в интерес на околната среда, било поради прекомерно високата стойност.
От друга страна, индивидуалната система или друга използвана система трябва да осигури еднакво равнище на опазване на околната среда.
Относно агломерацията на Medio Andarax в Андалусия Комисията твърди, че тази агломерация не разполага с канализационна система за всичките си отпадъчни води.
С второто основание за неизпълнение Комисията твърди, че Кралство Испания не е изпълнило задълженията си по член 4, параграфи 1 и 3 от Директива 91/271/ЕИО, като не е приело мерките, необходими във връзка с пречистването на градските отпадъчни води в агломерациите на Acantilado de los Gigantes; Adeje-Arona; Almansa; Almodóvar del Campo; Almodóvar del Río; Alto Nerbioi-Amurrio; Alto Nerbioi-Laudio; Candelaria-Casco; Candelaria-Punta Larga; Consuegra; Donostia-San Sebastián; Estepa; Genil-Cubillas; Golf del Sur; Guareña-Oliva de Mérida-Cristina; Guía de Isora Litoral; Jódar; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Lora del Río; Los Yébenes; Martos; Medio-Andarax; Posadas; Puerto de Santiago-Playa la Arena; Quintanar de la Orden; Rambla (La)-Montalbán; San Isidro-Litoral; San Roque; Santoña; Sueño Azul; Torredonjimeno; Trebujena; Trujillo; Valle de la Orotava; Venta de Baños и Villanueva del Río-Alcolea del Río.
Съгласно предвиденото в член 4, параграф 1 от Директива 91/271/ЕИО държавите членки следят за това, градските отпадъчни води, които влизат в канализационните системи, преди заустването им да бъдат подложени на вторично пречистване или на друга равностойна обработка.
От своя страна параграф 3 от същата разпоредба изисква заустванията от пречиствателните станции за градски отпадъчни води да отговарят на изискванията на точка Б от Приложение I към Директива 91/271/ЕИО.
Комисията счита, че тези задължения не са изпълнени в посочените в предходния параграф агломерации било защото отпадъчните води не се събират в съответствие с член 3 от същата директива, поради което не могат да бъдат пречиствани, било защото събраните води не се подлагат изцяло на нивото на пречистване, изисквано с член 4 от Директива 91/271/ЕИО, а заустванията също не отговарят на изискванията по точка Б от Приложение I към директивата, както предвижда параграф 3 от същия член 4.